20.2.2015 Jurnalul Oficial al Uniunii Europene L 48/1 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) 2015/227 AL COMISIEI din 9 ianuarie 2015 de modificare a Regulamentului de punere în aplicare (UE) nr. 680/2014 de stabilire a unor standarde tehnice de punere în aplicare cu privire la raportarea în scopuri de supraveghere a instituțiilor în conformitate cu Regulamentul (UE) nr. 575/2013 al Parlamentului European și al Consiliului (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 575/2013 al Parlamentului European și al Consiliului din 26 iunie 2013 privind cerințele prudențiale pentru instituțiile de credit şi firmele de investiții şi de modificare a Regulamentului (UE) nr. 648/2012 (!), în special articolul 99 alineatul (5) al patrulea paragraf, articolul 99 alineatul (6) al patrulea paragraf, articolul 101 alineatul (4) al treilea paragraf şi articolul 394 alineatul (4) al treilea paragraf, întrucât: (1) Regulamentul de punere în aplicare (UE) nr.680/2014 al Comisiei (?) stabileşte cerințele pe care trebuie să le respecte instituțiile pentru raportarea informațiilor privind conformitatea lor cu dispozițiile Regulamentului (UE) nr. 575/2013. ( Raportarea de informații consecvente, exacte şi comparabile privind provizioanele pentru pierderi din credite şi măsurile de restructurare datorată dificultăților financiare, prevăzută în Regulamentul de punere în aplicare (UE) nr. 680/2014, este esențială pentru a avea o imagine cuprinzătoare asupra profilurilor de risc ale instituțiilor și asupra riscului sistemic pe care acestea îl reprezintă pentru sectorul financiar. Având în vedere incertitudinile legate de calitatea activelor în întreaga Uniune şi pentru a permite, pe de o parte, Autorităţii Bancare Europene (ABE) și autorităților competente să aibă o imagine cuprinzătoare asupra profilului de risc al activităților instituțiilor şi, pe de altă parte, Comitetului european pentru risc sistemic (CERS) să își îndeplinească sarcinile de supraveghere macroprudențială, ar trebui să se prevadă obligația instituțiilor de a raporta informații cu privire la măsurile de restructurare datorată dificultăților financiare adoptate și la expunerile lor neperformante. (3) Măsurile de restructurare datorată dificultăților financiare și expunerile neperformante fac obiectul cerințelor contabile în vigoare, care prevăd obligația de a divulga informații privind expunerile din împrumuturi şi din titluri de datorie, precum și privind calitatea creditelor, în temeiul Regulamentului (CE) nr.1606/2002 al Parla- mentului European şi al Consiliului (*) și al Directivei 86/635/CEE a Consiliului (*). Cu toate acestea, nu există nici definiții exhaustive și armonizate ale conceptelor de restructurare datorată dificultăților financiare și de expunere neperformantă, nici cerințe de raportare prudențială specifice și detaliate. () JO L 176, 27.6.2013, p. 1. (?)) Regulamentul de punere în aplicare (UE) nr.680/2014 al Comisiei din 16 aprilie 2014 de stabilire a unor standarde tehnice de punere în aplicare cu privire la raportarea în scopuri de supraveghere a instituțiilor în conformitate cu Regulamentul (UE) nr. 575/2013 al Parlamentului European şi al Consiliului O L 191, 28.6.2014, p. 1). (') Regulamentul (CE) nr.1606/2002 al Parlamentului European şi al Consiliului din 19 iulie 2002 privind aplicarea standardelor internaționale de contabilitate (JO L 243, 11.9.2002, p. 1). (“) Directiva 86/635/CEE a Consiliului din 8 decembrie 1986 privind conturile anuale şși conturile consolidate ale băncilor şi ale altor instituții financiare (JO L 372, 31.12.1986, p. 1).